किसानों को दी गई बेहतर उत्पादन की जानकारी
कृषिविज्ञान केंद्र में मंगलवार को केंद्रीय उपराऊ भूमि चावल अनुसंधान केंद्र हजारीबाग, केंद्रीय चावल अनुसंधान संस्थान कटक, वैज्ञानिक सलाहकार समिति की बैठक हुई। बैठक में झारखंड, बिहार सहित कई राज्यों के प्रधान वैज्ञानिक सफल किसानों ने भाग लिया। बैठक में मुख्य रूप से क्रश के प्रधान वैज्ञानिक डाॅ. एमपी मंडल, भारतीय कृषि अनुसंधान परिषद रांची के प्रधान वैज्ञानिक डाॅ. एके जायसवाल, डाॅ. आरएस पान मौजूद थे। बैठक में वैज्ञानिक सलाहकार समिति द्वारा कृषि तकनीकी पर किए गए रिसर्च तथा बेहतर फसल उत्पादन पर विस्तृत चर्चा की गई। बैठक में वैज्ञानिकों द्वारा कोडरमा जिले में ग्रामीण एवं कृषि विकास के लिए आगामी योजनाओं के लिए सुझाव, कृषि विज्ञान केंद्र के कार्य योजना को प्रभावशाली बनाने समेत कई विषयों पर चर्चा की गई। बैठक की अध्यक्षता करते हुए प्रधान वैज्ञानिक डाॅ. एमपी मंडल ने कहा कि आज किसान वैज्ञानिक पद्धति से खेती कर अपने आप में सुखी संपन्न महसूस कर रहे है और देश के विकास करने में भागीदारी निभा रहे है।
hin_Deva hin_Deva